Marvel filmek - Érdekes weboldalak
30 ápr2019
Biztos vagyok benne, hogy a Marvel Studiot, mint filmstúdiót nagyon sokan ismeritek, de azt viszont biztosan kevesen tudjátok, hogy az első saját gyártású filmje előtt, korábban képregénykiadóként működött közre olyan nagy sikerű filmeknél, mint a Deadpool 1-2, Venom, X-Men film sorozatai, Pókember vagy akár a Penge, csak hogy néhány nagyobb filmet megemlítsek, amit minimum 10-szer biztosan mindenki látott már. De ez nem volt elég nekik, túl akartak nyúlni ezen, valami nagyobbat, valami sokkal maradandóbbat akartak alkotni és sikerült nekik!
2008-ban debütáltak az első saját gyártású filmükkel, a Vasemberrel, amelyet sorra követett az újabbnál újabb szuperhős karakterű film, úgy, mint
A hihetetlen Hulk (2008), a Vasember 2 (2010), a Thor (2011), az Amerika kapitánya: Az első bosszúálló (2011), a Vasember 3 (2013), a Thor: Sötét Világ (2013), az Amerika kapitánya: A tél katonája (2014), A galaxis őrzői (2014), a Hangya (2015), az Amerika kapitány: Polgárháború (2016), a Doctor Strange (2016), A galaxis őrzői 2 (2017), a Pókember – Hazatérés (2017), a Thor – Ragnarök (2017), a Fekete Párduc (2018), a Hangya és a Darázs (2018) és a mindenek anyja, a Marvel Kapitány (2019).
Közel 32 szuperhős figura történetét ismerhettük meg az általuk készített filmek során. Majd tovább fokozva az izgalmakat, meghúztak egy váratlan dolgot és ahelyett, hogy megfilmesítettek volna még egy újabb karaktert, inkább fogták az eddigi történeteket és a külön – külön hatalmas jellemmel bíró szuperhősöket összevegyítve megalkották a Bosszúállókat. Minden idők egyik legsikeresebb Marvel filmjét először 2012-ben láthattuk a filmvásznon, mely szerintem még számukra is olyan nem várt eredményeket produkált, hogy kétség nem merült fel a folytatással kapcsolatban.
Bár kicsit sokat kellett várni a második részre, a Bosszúállók: Ultron korára (2015), de megérte, hiszen abszolút hozta a várt színvonalat. Majd ismét 3 év után jött a következő rész a Bosszúállók: Végtelen háború (2018), mely végkifejlete olyan katarzis élményt adott minden rajongó számára, hogy nagy örömünkre most röpke 1 év után végre itt a várva várt befejező rész a Bosszúállók: Végjáték (2019). Megtudhatjuk mi lesz a megmaradt szuperhősökkel, miután Thanos súlyos tettével elpusztította az emberiség felét. Nagy sajnálatunkra egy befejező rész lesz – ezzel lezárul egy korszak – de reméljük méltó befejező része lesz ez a szuperhős-fantasy film sorozatának és kíváncsian várjuk a folytatást, hogy milyen újabb filmötlettel drukkol majd elő a Marvel Studio. Ha neked eddig még kimaradtak volna az életedből a fent említett filmeket, reméljük ez után kedvet kaptál hozzá és a Marvel Studio rajongói között tudhatunk rövidesen. És ne feledd, ha egy kis pluszra vágysz, csak várd ki a főcím végét!